|  |
| --- |
| **ՀԱՄԱՅՆՔԻ ՂԵԿԱՎԱՐ ՆԵՐՍԵՍ ՇԱԴՈՒՆՑԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆԿԱԽՈՒԹՅԱՆ ՏՈՆԻ ԱՌԹԻՎ** |
| *Սիրելի´ հայրենակիցներ,*  Շնորհավորում եմ բոլորիս Հայաստանի Հանրապետության անկախության 27-րդ տարեդարձի առթիվ: Այսօր տոն է բոլորիս համար, տոն, որի մասին ազգովի երազել ենք դարեր շարունակ, տոն, որի համար հայ ժողովուրդը կատարեց իր ընտրությունը հօգուտ ժողովրդավարության, ազատության և անկախության:  1991թվականի սեպտեմբերի 21-ին անկախությանն <<այո>> ասած քաղաքացիների անկոտրում վճռականության շնորհիվ Հայաստանի Հանրապետությունը թևակոխեց զարգացման նոր փուլ՝ իր սեփական ճակատագիրը ինքնուրույնաբար կռելու պատրաստակամությամբ: Անկախության ճանապարհին հայ ժողովուրդը ստիպված էր հաղթահարելու բազմաթիվ դժվարություններ, սակայն հաջողությամբ հաղթահարեց այդ դժվարությունները: Պետք է հիշենք, որ յուրաքանչյուրից է կախված, թե ինչպիսի ապագա կունենա Հայաստանը, յուրաքանչյուրս իր աշխատանքով, իր ջանքերով, նախանձախնդրությամբ, սիրով ու նվիրումով պետք է կառուցի մեր երեխաների լուսավոր ապագան: Մենք պարտավոր ենք մեր սերունդներին հանձնել այնպիսի Հայաստան, որի մասին երազել են մեր նախնիները:  Կրկին անգամ շնորհավորում եմ բոլորիս, Անկախության տոնի առթիվ, մեր երկրին և ժողովրդին մաղթում խաղաղություն ու բարօրություն:  **Տեղ համայնքի ղեկավար՝ Ն. Շադունց** |